I herrernes lette dobbeltfirer var 6 hold til start og favoritterne var verdensmestrene fra Tyskland sammen med Italien, der har siddet på denne klasse i mange år, samt de dobbelte danske VM-bronzevindere. Tyskland stak afsted med Italien efter sig, mens danskerne igen spurtede sig ind i medaljerne på de sidste 500 meter. Dermed blev det endnu en gang til en bronzemedalje og et godkendt resultat, der lover godt frem mod VM. Ud over Hadsund-roeren Christian Noll Nielsen sidder Hans Christian Sørensen, Odense Roklub, Martin Batenburg, Roskilde Roklub og Steffen Bonde, Odder Roklub, ved årene.

Referat:
Christian Noll Nielsen kom på podiet ved World Cup-stævnet i Luzern i Schweiz i denne weekend sammen med sine tre makkere.